cyanic-selkie/wikianc huggingface dataset:
Mamblreps
Stils un etimoloģija
Apzīmējumu "mumble rap" 2014. gadā pirmo reizi lietoja VladTV repa cīņu žurnālists Maikls Hjūzs intervijā ar cīņu dalībnieku Loaded Lux ​​par šī stila parādīšanos pamatplūsmas hiphopā. Pastāv domstarpības par to, kurš pirmais šādā stilā repojis, lai gan tā radīšana ir piedēvēta tādiem reperiem kā Gucci Mane, Chief Keef un jo īpaši Future, kura 2011. gada singls "Tony Montana" bieži tiek minēts kā pirmā mamblrepa dziesma; tomēr ir bijuši avoti, kas datēti jau 2011. gada oktobrī par vēl senākiem citu mākslinieku izdevumiem. Šo apzīmējumu vispirms lietoja, lai aprakstītu reperus, kuru dziesmu teksti bija neskaidri, taču ar laiku šī apzīmējuma lietojums ir paplašinājies. Daži apgalvo, ka tādi mākslinieki kā Das EFX un Fu-Schnickens līdzīgā stilā repojuši jau vairākus gadus pirms šī apzīmējuma radīšanas. Mamblreperi savās dziesmās mēdz runāt par narkotikām, seksu, naudu, rotaslietām, dizaineru apģērbiem un ballītēm.
SoundCloud repa skatuve
2017. gadā mūzikas kritiķis Džons Karamanika no The New York Times izteicās, ka SoundCloud reps "pēdējā gada laikā ir kļuvis par visdzīvīgāko un revolucionārāko jauno hiphopa kustību". Alamo Records dibinātājs Tods Maskavics to nosauca par "lo-fi kustību", norādot uz stipri izkropļoto basu un apzināto apstrādes trūkumu skaņā. Spins atzīmēja, ka SoundCloud uzņēmums nav spējis izmantot SoundCloud repa popularitāti, lai risinātu savas finansiālās problēmas. Pēc amerikāņu reperu Lil Peep un XXXTentacion nāves (attiecīgi 2017. un 2018. gadā), Lil Xan iestāšanās rehabilitācijā un 6ix9ine juridiskajām problēmām mamblreps piedzīvoja pagrimumu, bet Juice WRLD nāvi 2019. gadā Rolling Stone žurnālists Stīvens Vits ir nosaucis par visa mamblrepa nāvi.
Velnsomaiņi
Velnsomaiņi, velnsomaiņu ģints (Sarcophilus) ir plēsējsomaiņu dzimtas (Dasyuridae) ģints, kas apvieno vienu mūsdienās dzīvojošu sugu un divas izmirušas pleistocēna sugas. Izmirušie velnsomaiņi kādreiz dzīvoja Austrālijas dienvidu daļā un Tasmanijā, apmēram pirms 10 000—30 000 gadiem, dažas sugas arī pirms 100 000 gadiem. Kontinentā velnsomaiņi izmira pirms apmēram 600—700 gadiem, kādus 400 gadus agrāk, kā Austrālijā sāka apmesties eiropieši. Velnsomaiņu un vilksomaiņu izmiršanu saista ar dingo parādīšanos kontinentā. Velnsomaiņu tuvākie radinieki ir caunsomaiņi (Dasyurus).
Ģints lielākā suga — izmirušais lielais Tasmanijas velns (Sarcophilus laniarius) bija par apmēram 15% lielāks nekā mūsdienu Tasmanijas velns (Sarcophilus harrisii). Visticamākais, ka pleistocēna laikā mūsdienu Tasmanijas velns bija līdzgaitnieks pārējiem velnsomaiņiem, nevis, kā ilgstoši tika uzskatīts, ka tas ir mazāka auguma pasuga lielajam Tasmanijas velnam.
Kārsavas vidusskola
Kārsavas vidusskola ir vispārizglītojoša skola Latgalē. Tās juridiskā adrese ir Vienības iela 101, Kārsava.
Vēsture
1809. gadā pie Malnavas Romas katoļu draudzes atvēra viengadīgu draudzes skolu zemnieku bērniem. 1865. gadā atvēra tautskolu Mērdzenē (tolaik Mihailovā), 1885. gadā Goliševā, 1886. gadā Kārsavā. Mācības notika krievu valodā. 1890. gados Kārsavas tautskolā darbu uzsāka skolotāji Nikolajs Āboltiņš un Andrejs Narbuts. Mācību ilgums tautskolā bija 3 gadi. Skolēni apguva ticības mācību, lasīšanu, aritmētiku, ģeogrāfiju.
Čimtarga
Čimtarga (tg) ir smaile Fanas kalnos, Tadžikistānā, Hisora Alaja kalnzemes augstākā virsotne. Kalna augstums ir 5487 (vai 5489) metri virs jūras līmeņa, un tas ir viens no populārākajiem alpīnistu galamērķiem, uz kura virsotni ved vairāki maršruti.
Northwestern Lumberman
Northwestern Lumberman (latviešu: Ziemeļrietumu Mežstrādnieks) bija deviņpadsmitā gadsimta amerikāņu ikmēneša profesionālās industrijas izdevums (trade magazine), veltīts zāģmateriālu industrijai. Tas bija pirmais šai industrijai veltītais izdevums ASV. Gadu gaitā tas palielinājās apjomā un aptvēra arvien plašākus reģionus, un, mainoties nosaukumiem, tiek izdots vēljoprojām.
Vēsture
Žurnāls pirmo reizi tika publicēts Beisitijā, Mičiganā, 1872. gadā ar nosaukumu Lumbermen's Gazette. To sākotnēji radīja Viljams B Džudsons (William B Judson). Pārceļoties uz Grandrapidsu, Mičiganā, 1873. gadā, Džudsons izdevumu pārsauca, mainot pirmā sējuma nosaukumu uz Michigan Lumberman. Tikai viens izdevums tika izdrukāts Grandrapidsā. Pēc tam izdevniecība pārcēlās uz Maskīgonu, Mičiganā, kur publicēja nākamos vienpadsmit pirmā sējuma numurus.
Otro sējumu sāka publicēt 1874. gada janvārī Čikāgā. Nosaukums atkal tika mainīts, kur to pārsauca par Northwestern Lumberman. Žurnāla izdevējs oficiāli tika reģistrēts 1877. gadā kā izdevniecība Lumberman Publishing Company un šādā statusā strādāja līdz 1880. gadam. Pēc tam izdevējs reģistrētas izdevniecības statusu zaudēja un izdošanu turpināja privāti. Tika arī izdotas vairākas ar žurnālu saistītas grāmatas un pielikumi, kā Lumberman's Hand Book, Pocket Reference Book un Lumberman's Telegraphic Code. Žurnāla abonementu kopskaits bija aptuveni 25000, bet veikalos tika pārdoti aptuveni 5000 eksemplāru.
1873. – 1875. gadā žurnāls tika izdots reizi mēnesī uz astoņām līdz divpadsmit lappusēm, taču, žurnālam paplašinoties un augot apjomā, 1876. gadā tas kļuva par 16 lappušu iknedēļas periodiku. Tas tālāk paplašinājās 1880. un 1890. gados, tā izmēram svārstoties no 52 līdz 64 lappusēm. Žurnālu galvenokārt pārdeva Amerikas Savienotajās Valstīs, taču daži abonementi tika iegādati arī citur pasaulē.
1899. gada 1. janvārī Northwestern Lumberman un žurnāls The Timberman tika apvienoti vienā izdevumā, ko tobrīd nosauca par American Lumberman. Pēcāk tā nosaukumu 1961. gadā mainīja uz Building Materials Merchandiser, bet 1972. gadā tas kļuva par Home Center, kurš tiek izdots joprojām.
Ulitau apgabals
Ulitau apgabals ir viens no Kazahstānas apgabaliem valsts centrālajā daļā. Tā administratīvais centrs ir Žezkazghana. Apgabals robežojas ar Kostanajas apgabalu ziemeļrietumos, Karaghandi apgabalu ziemeļos un austrumos, Žambilas, Tirkistanas un Kizilordas apgabaliem dienvidos un Aktebes apgabalu rietumos.
Apgabals izveidots 2022. gadā teritorijā, kurā no 1973. līdz 1997. gadam pastāvēja Džezkazganas apgabals. Jaunais apgabals nodēvēts pēc Ulitau kalnu masīva apgabala rietumdaļā.
Skujene
Skujene (agrāk arī Skujenes muiža) ir ciems Cēsu novada Skujenes pagastā, pagasta centrs. Izvietojies pagasta vidusdaļā Amatas kreisajā krastā pie autoceļa P3 (Garkalne—Alauksts) atzarojuma V300 (Skujene—Drusti) 34 km no novada centra Cēsīm un 93 km no Rīgas.
Vēstures avotos Skujenes pils (Schujen) minēta sākot ar 1440. gadu, lai arī pastāv uzskats, ka pils celta jau 1250. gadā. Pils tika nodedzināta 1559. gada pavasarī, Livonijas kara laikā, kad to ieņēma Ivana IV karaspēks. Līdz mūsdienām no Skujenes viduslaiku pils saglabājušies tikai pazemes fragmenti, jo pilsdrupas tika novāktas un izmantotas Skujenes muižas ēku celtniecībai. Pašlaik viduslaiku pils teritorijā apskatāmās drupas ir divu Skujenes muižas ēku paliekas. Mūsdienu apdzīvotā vieta izaugusi padomju gados kā padomju saimniecības «Skujene» ciemats.
Skujenē atrodas pagasta pārvalde, tautas nams, bibliotēka, ambulance, pasts, luterāņu baznīca, veikals. Viduslaiku pils atliekas ir valsts nozīmes arheoloģijas piemineklis, luterāņu baznīcas ērģeles (1903) — mākslas piemineklis.
Skujenē atrodas Krāmu un senlietu muzejs, kas aizņem veselu angāru.
Luiss Lakalje Po
Luiss Elberts Alekasandro Aparisio Lakalje Po (es, dzimis ), ir Urugvajas politiķis un Urugvajas prezidents kopš.
Hideaki Kitadžima
Hideaki Kitadžima (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||3||1
Ave Sol (koris)
Rīgas kamerkoris "Ave Sol" ir 1969. gadā dibināts profesionāls kamerkoris. Viens no pirmajiem koriem, kas sāka popularizēt latviešu kora mākslu koncertceļojumos un festivālos visā pasaulē. Kora nosaukums "Ave Sol" no latīņu valodas tulkojams kā "Esi sveicināta, Saule!". Šādu nosaukumu nes arī Raiņa poēma, kas publicēta 1910. gadā.
Autoceļš R256 (Krievija)
Autoceļš R256 "Čujas trakts" (Автодорога Р-256 «Чуйский тракт») ir Krievijas Federācijas federālais autoceļš Sibīrijā, kas ved cauri Novosibirskas apgabalam, Altaja novadam un Altaja Republikai. Trases Novosibirska - Bijska (364 km) - Mongolijas robeža garums ir 1128 km. Līdz 2010. gadam autoceļam lietoja M52 apzīmējumu. Tas ir autoceļa R254 "Irtiša" turpinājums un daļa no Āzijas automaģistrāles AH4 (Asian Highway 4), kas tālāk caur Urumči ved līdz Karači Pakistānā. Uzbūvēts 1935. gadā.
Ave Sol (koris)
Kamerkora pirmais mēģinājums notiek 1969. gada 15. janvārī. Jau 1974. gadā koris dodas pirmajā ārzemju braucienā — piedalās Itālijas pilsētas Areco konkursā, kur koris gūst 1. vietu tautas mūzikas sacensībā un 4. vietu oriģinālkompozīciju sacensībā. 1987. gadā Rīgas kamerkoris "Ave Sol" viesojas ASV, savukārt gadu vēlāk — Brazīlijā.
Rīgas kamerkoris "Ave Sol" muzicējis kopā ar Ļeņingradas filharmonijas simfonisko orķestri, Lietuvas Valsts filharmonijas orķestri, Toijamas Akadēmisko orķestri, Brēmenes orķestri Kammer Sinfonie, Frankfurtes Radio simfonisko orķestri, Londonas Karaliskās Mūzikas akadēmijas orķestri, Izraēlas Camerata Jerusalem, Lietuvas kamerorķestri, Maskavas kamermūziķiem, Berlīnes Konzerthaus orķestri, kā arī Olborgas simfonisko orķestri u.c.
Rīgas kamerkoris "Ave Sol" piedalījies vairākos Latvijas Nacionālās operas un baleta iestudējumos: Riharda Vāgnera "Tanheizers" (2017), "Klīstošais holandietis" (2018); Imanta Kalniņa "Spēlēju, dancoju" (2019). 2021. gadā Rīgas kamerkoris "Ave Sol" kopā ar Sinfonietta Rīga mūziķiem diriģenta Aināra Rubiķa vadībā pirmatskaņoja Imanta Kalniņa 2001. gadā sacerēto operu "Matīss, kausu bajārs" Liepājas koncertzālē "Lielais dzintars".
Ieraksti
2023. gadā Rīgas kamerkora "Ave Sol" arhīvs uzsāka digitalizācijas procesu agrāk CD un vinila formātā izdotajiem ierakstiem. Jaunpublicētie ieraksti klausāmi tādās straumēšanas platformās kā Spotify, Apple Music, YouTube Music un citās.
Kaboverdes futbola izlase
Kaboverdes futbola izlase ir futbola komanda, kas pārstāv Kaboverdi starptautiskās sacensībās. Kaboverdes izlase ne reizi nav kvalificējusies FIFA Pasaules kausam, bet tā aizkļuva līdz ceturtdaļfinālam debijā 2013. gada Āfrikas Nāciju kausā, kur ar 0-2 zaudēja spēcīgajai Ganas izlasei. Lielākā daļa izlases spēlētāju spēlē dažādos Eiropas valstu klubos.
Doktors Streindžs (tēls)
Doktors Stīvens Streindžs (en) ir izdomāts tēls amerikāņu komiksos, ko izdod Marvel Comics. Tēlu izveidoja Stīvs Ditko ar Stenu Lī, un pirmais komikss, kurā tēls parādās ir Strange Tales #110 (1963. gada jūlijs). Doktors Streidžs kalpo kā Augstākais burvis, primārais Zemes aizstāvis pret maģiskiem un mītiskiem draudiem. Streindžu izveidoja komiksu sudraba ēras laikā, lai ieviestu Marvel Comics jaunus tēlus un misticisma tēmas.
Sākotnēji Stīvens Streindžs bija izcils neiroķirurgs, kura rokas savainoja autoavārija. Neskatoties uz roku funkciju atgūšanu, viņam paziņoja, ka ar pašreizējo medicīnisko terapiju un rehabilitāciju nepietiks, lai viņš atkal varētu strādāt kā ķirurgs. Nespējot pieņemt šo prognozi, viņš sāka apceļot pasauli, meklējot alternatīvus dziedināšanas veidus, kas viņu noveda pie Senā, Visaugstākā burvja. Streindžs kļuva par viņa studentu un izmācījās gan par mistiskās, gan cīņas mākslas meistaru. Viņš izmanto vairākus mistiskus objektus, tostarp spēcīgo Agamoto aci un Levitācijas apmetni, kā arī dzīvo mājā, ko dēvē par Sanctum Sanctorum, kas atrodas Blīkerstrītā 177A, Griničvildžā, Ņujorkā. Streindžs uzņēmās Augstākā burvja titulu un kopā ar savu draugu un sulaini Vongu aizstāv pasauli no mistiskiem draudiem.
Ekranizējumos tēlu pirmais atveidoja Pīters Hutens 1978. gada televīzijas filmā "Dr. Streindžs" (Dr. Strange). Kopš 2016. gada Marvel Cinematic Universe filmās Sreindžu atveido Benedikts Kamberbačs.
CAPSTONE
CAPSTONE ir ASV uzņēmuma Advanced Space Mēness orbitālais aparāts. Tas ir paredzēts, lai izmēģinātu un pārbaudītu aprēķināto orbītas stabilitāti, kas plānota kosmosa stacijai Lunar Gateway. CAPSTONE kosmosā tika palaists 2022. gada 28. jūnijā Nacionālās aeronautikas un kosmosa administrācijas (NASA) uzdevumā. Īpašā Mēness orbītā tas pavadīs vairāk nekā sešus mēnešus.
Pārskats
Lunar Gateway ir izstrādes stadijā esoša kosmosa stacija, ko kopš 2018. gada plāno vairākas nacionālās kosmosa aģentūras, tostarp NASA, Eiropas Kosmosa aģentūra (ESA) un Kanādas Kosmosa aģentūra (CSA). Staciju plānots izvietot Mēness orbītā, kas iepriekš nav izmantota, kur, kā paredzēts, tā būs sakaru centrs, zinātnes laboratorija, īslaicīgas dzīvesvietas modulis, kā arī transportlīdzekļu un citu robotu turēšanas vieta. Lunar Gateway būs nozīmīga loma NASA Artemis programmā.
Datorsimulācijas liecina, ka šī konkrētā orbīta — gandrīz taisnlīniju orbīta (near-rectilinear halo orbit, NRHO) — nodrošina ilgtermiņa stabilitāti ar zemām degvielas prasībām stacijas orbītas uzturēšanai, izmantojot precīzu Zemes un Mēness gravitācijas līdzsvara punktu. kas piedāvā stabilu trajektoriju.
CAPSTONE misijas galvenais mērķis ir pārbaudīt Lunar Gateway teorētiskās orbitālās stabilitātes simulācijas ar īstu kosmisko aparātu. CAPSTONE būs pirmais kosmiskais aparāts, kas darbosies šajā unikālajā Mēness orbītā. Tas arī pārbaudīs navigācijas sistēmu ar nosaukumu Cislunar Autonomous Positioning System (CAPS), kas mērīs tā pozīciju attiecībā pret zondi Lunar Reconnaissance Orbiter, nepaļaujoties uz zemes stacijām.
2019. gada 13. septembrī NASA par 13,7 miljoniem ASV dolāru nolīga privātu uzņēmumu Advanced Space, noslēdzot federālo Mazo uzņēmumu inovāciju pētniecības (Small Business Innovation Research, SBIR) līgumu.
Projektu pārvalda NASA Mazo kosmisko aparātu tehnoloģiju (Small Spacecraft Technology, SST) programma aģentūras Kosmosa tehnoloģiju misijas direktorātā. Uzlabotās izpētes sistēmas (Advanced Exploration Systems, AES) NASA Cilvēku pētniecības un operāciju misijas direktorātā finansēja CAPSTONE palaišanu un atbalsta misijas operācijas. Advanced Space veic vispārējo projektu vadību un izstrādāja dažas no kosmiskā aparāta galvenajām tehnoloģijām, tostarp tās CAPS pozicionēšanas navigācijas sistēmu. Uzņēmums Tyvak Nano-Satellite Systems piegādāja kosmiskā aparāta platformu, kas veidota CubeSat 12U formā. Stellar Exploration izstrādāta dzinējsistēmu.
Lidojuma plāns
CAPSTONE paredzēts izmantot ballistisko trajektoriju uz Mēnesi, nevis tradicionālo tiešo Hohmana trajektoriju. Lai gan šāda veida trajektorijas prasa daudz ilgāku laiku, lai sasniegtu galamērķi (šajā gadījumā aptuveni trīs mēneši, salīdzinot ar aptuveni trim dienām, izmantojot tradicionālo tiešo pārvietošanos), tās ievērojami samazina degvielas patēriņu, līdz ar to var palielināt derīgo kravu. Pēc Photon pakāpes manevru sērijas CAPSTONE tiks izmests no Zemes orbītas, un tas sasniegs aptuveni 1,5 miljonu kilometru attālumu, kur būtiskas kļūst Saules radītās perturbācijas. Pēc tam tas kritīs atpakaļ uz Zemi, pārtverot Mēness orbītu un beidzot 2022. gada 13. novembrī iekļūstot paredzētajā NRHO orbītā ap Mēnesi.
Lidojuma gaita
CAPSTONE ar kosmisko velkoni Photon tika palaists 09:55:52 UTC ar nesējraķeti Electron no Rocket Lab starta laukuma Launch Complex 1 Jaunzēlandē.
Pēc atdalīšanas no otrās pakāpes Rocket Lab kosmiskais velkonis Photon pacēla orbītas apogeju Mēness pārejas orbītā sešu dienu laikā, sešas reizes iedarbinot HyperCurie dzinēju perigejā, kam sekoja manevrs, kas ievadīja kosmisko aparātu trajektorijā uz Mēnesi, un CAPSTONE atdalījās no Photon.
5. jūlijā NASA ziņoja, ka ir zaudēti sakari ar CAPSTONE neilgi pēc tā atdalīšanās no Photon. 6. jūlijā tika paziņots, ka misijas operatori ir atjaunojuši kontaktu ar kosmosa kuģi.
Vairāk nekā pusceļā uz Mēnesi 8. septembrī CAPSTONE iedarbināja miniatūro hidrazīna dzinēju, lai veiktu kursa korekcijas manevru. NASA paziņoja, ka dzinēja darbības laikā vai neilgi pēc tam kosmiskais aparāts piedzīvoja problēmas, izraisot tā kūleņošanu. CAPSTONE žiroskopi, kas paredzēti kosmiskā aparāta orientācijas kontrolei, nespēja pretoties kūleņošanas kustībai. Tad tika zaudēti sakari ar CAPSTONE. Pēc 24 stundām izdevās nodibināt sakarus, bet telemetrija rādīja, ka kosmiskais aparāts kūleņo, tā borta dators periodiski pārstartējas, un tiek patērēts vairāk enerģijas nekā saules baterijas spēj saražot.
Eksperti secināja, ka visticamākais notikušā iemesls bija problēma ar vārstu vienā no astoņiem orientācijas dzinējiem. Daļēji atvērtais vārsts radīja vilci ikreiz, kad dzinējsistēmā bija spiediens. 7. oktobrī komanda augšupielādēja programmatūras ielāpu, lai ņemtu vērā atvērta vārsta ietekmi. Kopš tā laika saņemtā telemetrija un novērojumu dati liecināja, ka pavadonis ir pārtraucis rotāciju un atguvis stāvokļa kontroli visās trīs asīs.
14. novembrī 00:38 UTC CAPSTONE iegāja Mēness orbītā. Īpašajā orbītā tam paredzēts pavadīt sešus mēnešus, vācot datus, palidojot 1600 km attālumā no Mēness ziemeļpola orbītas tuvākajā punktā un  km attālumā no dienvidpola vistālākajā punktā.
Medininku pils
Medininku pils (lt) ir 14. gadsimtā celta pils Viļņas rajonā, Lietuvā, 30 kilometru attālumā no Viļņas. Tā ir lielākā četrstūra formas nocietināta pils Lietuvā un viena no vecākajām akmens celtnēm Lietuvā, kas saglabājusies līdz mūsdienām.
Vēsture
Pilī atradās Kazimira IV Jagellona vasaras rezidence, kurā viesojās arī viņa dēli — Jans I Olbrahts, Aleksandrs, Sigismunds un Kazimirs. 15. gadsimta beigās pils smagi cieta ugunsgrēkā, pēc kura to vairs neatjaunoja, un pils zaudēja savu nozīmi. 1812. gada kara laikā pils paliekas tikpat kā pilnībā nopostīja Napoleona Bonaparta armijas karavīri.
Starpkaru posmā pils ietilpa Polijas okupētajā Viļņas novadā, bet pēc 1939. gada — atkal Lietuvas sastāvā. Pēc 2. Pasaules kara pilī iekonservēja, un tajā veica dažus arheoloģiskos un arhitektūras pētījumus.
2012. gadā pabeidza pils atjaunošanu, un tajā iekārtots pils muzejs ar četrām izstādēm.
Jana Bellina
Jana Bellina (en; dzimusi kā Jana Malipetrova (cs) Prāgā, arī Jana Hartstone un Jana Mailsa) ir čehu izcelsmes Lielbritānijas starptautiskā lielmeistare šahā (1982).
Biogrāfija
1960. gados bijusi viena no Čehoslovākijas spēcīgākajām šahistēm. Sešas reizes izcīnījusi medaļas Čehoslovākijas sieviešu šaha čempionātos: 2 zelta (1965, 1967), sudraba (1964) un 3 bronzas (1963, 1966, 1968). 1969. gadā ieņēmusi 3. vietu Belgradas starptautiskajā sieviešu šaha turnīrā.
1970. gadā apprecējusies ar Anglijas šahistu Viljamu Hartstonu un pārgājusi Lielbritānijas pilsonībā. Daudzkārtējā Lielbritānijas sieviešu šaha čempionātu dalībniece, kuros 8 reizes arī uzvarējusi (1970, 1971, 1972, 1973, 1974, 1976, 1977, 1979). Piedalījusies Pasaules šaha čempiones izcīņas cikla starpzonu turnīros, kuros 1973. gadā dalījusi 6.-7. vietu, 1976. gadā bijusi 6. vietā, bet 1979. gadā ieņēmusi 11. vietu.
Pārstāvējusi Čehoslovākijas un Anglijas komandas lielākajos komandu šaha turnīros:
Par panākumiem turnīros FIDE 1969. gadā viņai piešķīra starptautiskās meistares (WIM), bet 1982. gadā - starptautiskās lielmeistares (WGM) nosaukumu.
1977. gadā apprecējusies ar Anglijas lielmeistaru Entoniju Mailsu, bet 1988. gadā apprecējusies trešo reizi ar citu angļu šahistu Robertu Bellinu. No pēdējām laulībām ir divi bērni: Roberts (dzimis 1989. gadā) un Kristofers (dzimis 1991. gadā).
Pēc profesijas ir ārste anestezioloģe un ir vadījusi FIDE Medicīnas komisiju.
Andrea Bardzalji
Andrea Bardzalji (it; dzimis ) ir bijušais itāļu futbolists, spēlēja aizsarga pozīcijā, bijušais Itālijas futbola izlases dalībnieks.
Galvenokārt profesionāļa karjeras laikā spēlējis Itālijā, laikā no 2008. līdz 2011. gadam pārstāvēja Vācijas klubu VfL Wolfsburg. Wolfsburg sastāvā uzvarējis 2008.—2009. gada Bundeslīgas sezonā, Juventus sastāvā septiņas reizes uzvarējis Itālijas čempionātā.
Itālijas izlases sastāvā spēlē kopš 2004. gada. Pārstāvējis izlasi. gada Pasaules kausā un divos Eiropas čempionātos. 2006. gada Pasaules kausā tika gūta uzvara turnīrā. Tāpat izlases sastāvā izcīnījis bronzas medaļu. paziņoja par karjeras beigšanu valstvienībā.
Sasniegumi
Rondinella
Ascoli
Juventus
Itālija
Stīvens Hilenburgs
Stīvens Makdenells Hilenburgs (en; dzimis, miris ) bija amerikāņu animators, komiķis un aktieris.
Dzimis 1961. gada augustā Oklahomā, trīs gadus pēc augstskolas beigām nostrādāja par jūras biologu un pasniedzēju Kalifornijas Okeanoloģijas institūtā. 1987. gadā Hilenburgs nolēma pievērsties animācijai. 90. gadu sākumā iepazinās ar producentu un mākslinieku Džo Mjureju, kurš piedāvāja Hilenburgam iesaistīties viņa jaunajā projektā "Roko modernā dzīve". Hilenburgs piekrita, rezultātā kļūstot par scenārija autoru, režisoru un radošo direktoru.
1999. gadā Hilenburgs radīja seriālu "Sūklis Bobs Kvadrātbiksis". Seriāls saņēmis daudz dažādu televīzijas balvu, tostarp divas Emmy balvas, 12 Bērnu balvas un divas BAFTA Bērnu balvas. Franšīzē uzņemtas divas pilnmetrāžas filmas, 2020. gadā gaidāma trešā. 2004. gadā, kad tika uzņemta pirmā pilnmetrāžas animācija par Sūkli Bobu, Hilenburgs pameta režisora amatu, taču palika seriālā kā izpildproducents.
Taitiešu valoda
Taitiešu valoda (taitiešu: Reo Mā'ohi; Reo Tahiti) ir austronēziešu saimes austrumpolinēziešu valoda, kas izplatīta galvenokārt Franču Polinēzijā, kur tai ir reģionālās valodas statuss. Taitiešu valoda ir cieši saistīta ar citām valodām Franču Polinēzijā, piemēram, marķīzu, tuamotiešu un mangareviešu valodu.
Vēsture
1797. gadā protestantu misionāri ieradās Taiti, un starp viņiem bija Henrijs Nots. Tajā laikā šai valodai nebija rakstības, tā bija tikai runāta valoda. Henrijs Nots strādāja kopā ar Taiti karali Pomare II, lai pārtulkotu Bībeli no angļu uz taitiešu valodu. Viņi pieņēma 5 patskaņu un 9 līdzskaņu sistēmu, kas kļuva par taitiešu alfabētu. Pēc aptuveni 30 gadu ilga darba, misionāri pabeidza tulkot bībeli taitiešu valodā. Šim tulkojumam bija liela nozīme polinēziešu valodu vēsturē un attīstībā.
Pacientu aprūpe
Pacientu aprūpe, arī pacientu kopšana, ir medicīnas specialitāte, kurā medicīnas māsas pacientiem nodrošina primāro aprūpi, veselības aprūpi, kā arī paliatīvo aprūpi. Šī medicīnas specialitāte nodrošina aprūpi ne tikai slimniekiem, bet arī dod atbalstu cilvēkiem ar ievainojumiem un sniedz medicīnisko atbalstu cilvēkiem, kuri paši to vairs nevar, piemēram, sirmgalvjiem.
Paleju mētra
Paleju mētra (Mentha pulegium) ir daudzgadīgs, kultivēts lūpziežu dzimtas mētru ģints ārstniecības augs. Dabiski sastopams Eiropā, Ziemeļamerikā un Tuvajos Austrumos.
Chief Keef
Kīts Farels Kozarts (dzimis 1995. gada 15. augustā), pazīstams ar skatuves vārdu Chief Keef, ir amerikāņu reperis, dziedātājs, dziesmu autors un ierakstu producents. Viņa mūzika pirmo reizi kļuva populāra 2010. gadu sākumā Čikāgas Dienvidsaidas vidusskolēnu vidū. 2012. gadā viņa populāro singlu "I Don't Like" remiksēja amerikāņu reperis Kanje Vests, singls sasniedza Billboard Rap Top 20, tādējādi vēl vairāk popularizējot Kozarta mūziku. Starp lielākajiem ierakstu izdevējiem izveidojās izsoles karš, kura rezultātā Kozarts slēdza līgumu ar Interscope. 2012. gada decembrī tika izdots debijas albums Finally Rich, kurš saturēja singlus "I Don't Like" un "Love Sosa", kas popularizēja Čikāgas repa apakšžanra drillu.
Chief Keef savas karjeras laikā ir saskāries ar vairākām juridiskām problēmām, tostarp apsūdzībām par ieroču glabāšanu, mājas arestu un Čikāgas varas iestāžu noteiktu uzstāšanās aizliegumu. Lai gan 2014. gada beigās Interscope ar viņu lauza līgumu un vēlāk Kozarts parakstīja līgumu ar ierakstu studiju 1017 Records, viņš turpināja veidot mūzikas projektus ar savu zīmolu Glo Gang. Šie albumi bija: Nobody (2014), Back from the Dead 2 (2014), Bang 3 (2015) un Thot Breaker (2017).
Kopš 2010. gadu beigām kritiķi, ņemot vērā Chief Keef mūzikas stila ietekmi uz citiem māksliniekiem, ir viņu izcēluši kā drilla apakšžanra pamatlicēju.
Frīdrihs Karls fon Hessens
Frīdrihs Karls Ludvigs Konstantins fon Hessens (Friedrich Karl Ludwig Konstantin Landgraf von Hessen, dzimis, miris ) bija Vācijas firsts, imperatora Vilhelma II brālēns. Pirmā pasaules kara beigās 1918. gadā ievēlēts par Somijas karali, bet netika kronēts.
Frīdriha tēvs bija landgrāfs Frīdrihs Vilhelms fon Hessens, Dānijas karaspēka virsnieks; māte — Prūsijas Margarete.
1893. gada 25. janvārī Frīdrihs Karls apprecējās ar Prūsijas Margareti, ķeizara Vilhelma II jaunāko māsu. Viņiem bija seši bērni, no tiem divreiz piedzima dvīņi.
Somijas valdošās aprindas pēc neatkarības pasludināšanas un uzvaras pilsoņu karā vēlējās atjaunot monarhiju un simpatizēja Vācijai. 1918. gada 9. oktobrī Somijas parlaments par karali ievēlēja Frīdrihu Karlu. Novembrī Vācija tika sakauta karā un kapitulēja. 14. decembrī Frīdrihs Karls, tā arī neieradies Somijā un nekāpis tronī, atteicās no Somijas karaļa troņa.
Cīņas sports 1956. gada vasaras olimpiskajās spēlēs
Cīņas sports 1956. gada vasaras olimpiskajās spēlēs bija viens no olimpiādes programmā iekļautajiem sporta veidiem. Tā sacensības notika Austrālijas pilsētā Melburnā — brīvajā cīņā no  28. novembra līdz 1. decembrim, grieķu-romiešu cīņā no 3. līdz 6. decembrim. Kopā cīņas sportā tika sadalīti 16 medaļu komplekti.
Indijas štati un teritorijas
Indijas štati un teritorijas veido Indijas pirmā līmeņa administratīvo iedalījumu. Kopā ir 29 štati un 9 savienotās teritorijas. Vēlētas likumdevējas vara un pārvalde, kas veidota pēc Vestminsteras modeļa ir visiem štatiem un divām no savienības teritorijām — Pudučerri un Deli Valsts galvaspilsētas teritorijai. Pārējo savienības teritoriju tiešo pārvaldību veic Centra iecelti administratori. Pēc Štatu Reorganizācijas likuma pieņemšanas 1956. gadā, štatus veidoja uz valodu pamata. Kopš tā laika šī struktūra kopumā ir palikusi nemainīta. Katrs štats vai savienības teritorija ir sadalīti administratīvajos iecirkņos. Iecirkņi, savukārt, ir tālāk iedalīti tehsilos un, visbeidzot — ciematos.
Tomojuki Hirase
Tomojuki Hirase (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Anatolijs Kucevols
Anatolijs Kucevols (uk, dzimis Kijivā) ir Ukrainas politiķis, diplomāts, Ukrainas ārkārtējais un pilnvarotais vēstnieks Latvijas Republikā kopš 2022. gada decembra, bijušais Ukrainas Ministru kabineta valsts sekretāra vietnieks.
Biogrāfija
Dzimis Kijivā. Absolvējis Tarasa Ševčenko Kijivas Nacionālo universitāti, kur ieguvis filoloģijas maģistra grādu (2007). Vēlāk ieguvis maģistra grādu ekonomikā (2009) un maģistra grādu valsts pārvaldē (2013) Nacionālajā Valsts pārvaldes akadēmijā. Ieguvis doktora grādu valsts pārvaldē (2021), runā ukraiņu, angļu, itāļu un krievu valodā.
Karjera
Profesionālo karjeru sācis Ukrainas Ekonomikas ministrijas Starptautiskās tehniskās palīdzības un sadarbības ar starptautiskajām finanšu organizācijām departamentā.
2011. gadā turpinājis šo darbu Ukrainas prezidenta birojā, kur strādāja pie Ukrainas ārējās ekonomikas jautājumiem, muitas likumdošanas reformām, Ukrainas sadarbību ar starptautiskajām finanšu organizācijām, īpaši ar Pasaules Bankas grupu, Eiropas Rekonstrukcijas un attīstības banku, Eiropas Investīciju banku, kā arī īstenoja starptautisko partnerību par tehnisko palīdzību, īpaši ar Ekonomiskās sadarbības un attīstības organizāciju. Piedalījies jauno Ukrainas darbinieku pārkvalifikācijas programmā Federālā kanclera un Vācijas federālā prezidenta departamentā (2010), lai iepazītos ar Eiropas valstu koalīcijas darbu.
A. Kucevols pieder pie Ukrainas Eiropas integrācijas atbalstītājiem un strādāja Ukrainas Ministru kabineta sekretariāta Eiropas integrācijas birojā (2009—2011). Bija atbildīgs par sadarbību ar ES ekonomikas un statistikas jautājumos, tiesiskuma, brīvības un drošības reformās, tehniskajā palīdzībā, sarunās ar Eiropas Komisiju par attīstību, ES un Ukrainas programmas un Asociācijas nolīguma īstenošanu, vispārējiem politiskiem jautājumiem saistībā ar sadarbību starp Ukrainu un ES.
Uzreiz pēc "Pašcieņas revolūcijas", kļuva par valdības Eiropas un eiroatlantiskās integrācijas koordinācijas biroja direktora vietnieku. Šai laikā Ukrainas integrācija Eiropā kļuva par galveno virzītājspēku reformām Ukrainā. A. Kucevols kā Valdības biroja Stratēģiskās plānošanas departamenta vadītājs bija atbildīgs par Ukrainas Eiropas integrācijas politikas veidošanu, politiskā dialoga ar ES atbalstīšanu, divpusējo asociācijas struktūru atbalstīšanu utt.
Vēlāk A. Kucevols strādāja vairākās nevalstiskajās organizācijās, privātajā sektorā un starptautiskās tehniskās palīdzības projektos. Viņš iestajās par vides ilgtspējības veicināšanu Ukrainas ekonomikā, jo īpaši mazinot lietotu automobiļu radītos vides riskus. Savas idejas viņš popularizē emuārā LIGA.net.
2020. gada 12. oktobrī Ukrainas Ministru kabinets iecēla Anatoliju Kucevolu par Ukrainas Ministru kabineta valsts sekretāra vietnieku.
2022. gada 23. decembrī Ukrainas prezidents Volodimirs Zelenskis iecēla Anatoliju Kucevolu par Ukrainas ārkārtējo un pilnvaroto vēstnieku Latvijas Republikā.
Ģimene
Sieva — Marija Kucevola (dzimusi 1989. gadā), divas meitas. Tēvs — Anatolijs Kucevols (1952—2022). Māte — Nadija Kucevola (dzimusi 1959. gadā).
Mēmā dziesma
"Mēmā dziesma", pazīstama arī kā "Tava balss", ir Raimonda Paula dziesma ar Jāņa Petera vārdiem.
Dziesma sacerēta 1976. gada Sopotas Starptautiskajam dziesmu konkursam, kur to izpildīja Nora Bumbiere un Viktors Lapčenoks, dziesma uzvarēja arī tā paša gada Mikrofona aptaujā. 2005. gadā, svinot raidījuma „Mikrofons” 40. jubileju, “Mēmo dziesmu” noteica par „Visu laiku labāko Mikrofona aptaujas dziesmu”. 2018. gadā "Mēmā dziesma" ieguva 10. vietu Radio SWH rīkotajā LVtop100 aptaujā.
Zvīņas
Zvīņu formas
Zivīm atkarībā no kaula veidojuma rakstura izšķir piecas zvīņu formas:
Muižkalni
Muižkalni jeb Kalnmuiža ir ciems Limbažu novada Limbažu pagastā. Atrodas pagasta austrumu daļā.
Zvīņas
Zvīņu formas
Plakoīdās zvīņas ir raksturīgas skrimšļzivīm, ganoīdās — zemākajām starspurzivīm (skrimšļa un kaula ganoīdzivīm), cikloīdās — īstajām kaulzivīm (siļķveidīgās, karpveidīgās), ktenoīdās - augstākajām kaulzivīm (asarveidīgās), kosmoīdās — daivspurzivīm (latimērija). Vissenākā zvīņu forma ir plakoīdās zvīņas.
Muižkalni
Apdzīvotā vieta atrodas pie autoceļa V126. Ciemats ietilpst Ziemeļvidzemes biosfēras rezervāta neitrālajā zonā.
Zvīņas
Zvīņu formas
Rāpuļu zvīņas ir epteliālas izcelsmes raga veidojumi.
Aerones
SIA Aerones ir Latvijas uzņēmums, kas pielāgo sauszemes vēja turbīnu lāpstiņu apkopes un remonta risinājumus jūras apstākļiem, balstoties uz iepriekš izstrādātu datorvadāmu vinču piekļuves sistēmu, kurā tiek izmantoti robotizēti manipulatori. Uzņēmums dibināts 2007. gadā. SIA Aerones ietilpst AS Sensum Grupa un AS UGN holdingā, kas darbojas būvniecības nozarē. Aerones kapitāldaļu turētāji ir arī Jānis Putrāms, Dainis Krūze un autosportists un izgudrotājs Andris Dambis.
Uzņēmums sākotnēji piedāvāja bezpilota lidaparātus ar kravnesību līdz 200 kilogramiem, kas gaisā spēja darboties neierobežoti ilgu laiku. Elektrību un citus nepieciešamos resursus (piemēram, ūdeni) piegādāja no zemes pa kabeļiem un cauruļvadiem. Lidaparātam bija 28 elektrodzinēji; ja kāds dzinējs sabojājās, drons turpināja darboties.
Sākotnēji īpašu uzdevumu veikšanai tika piedāvāti pilotējamie lidaparāti, kuru uzdevums bija:
2020. gadā uzņēmums paziņoja par specializācijas fokusu uz plaša pielietojuma robotikas izstrādājumiem, kuri orientēti uz vēja turbīnu apkopi. Dažādas apkopes un labošanas darbu procedūras veic Aerones patentētā robotsistēma, kura ar īpašu atsaišu palīdzību ļauj manipulēt ar robotroku uz vēja turbīnu lāpstiņas. 2021. gadā uzņēmums plānoja paplašināt robotrokas izstrādi un izgatavot virkni jaunu robotu.
Vēsture
2007. gada 15. janvārī tika dibināts uzņēmums SIA No Spam. 2011. gada 31. janvārī tas pārdēvēts par SIA Inteligent Systems R & D, bet 2011. gada 14. jūlijā pārsaukts par SIA Intelligent Systems R & D.
2015. gadā tika sākta augstas celtspējas bezpilota lidaparāta izstrāde. 2016. gada 25. augustā uzņēmums ieguva nosaukumu SIA Aerones. 2018. gadā Aerones iekļuva Kanādas enerģētikas uzņēmuma NextEra Energy izsludinātajā konkursā par vēja turbīnu parku apkopi un atbrīvošanu no apledojuma.
2019. gada investīcijas no Altum un Expansion capital ļāva attīstīties un investēt cilvēkkapitālā.
2020. gadā Aerones saņēma Eiropas Jūrlietu un zivsaimniecības fonda atbalsta finansējumu, kas ļauj testēt un pielāgot esošos robotikas risinājumus jūras vēja parkos.
Leonīds Savickis
Leonīds Savickis (ru; dzimis, miris ) bija padomju šahists, PSRS sporta meistars (1932), Pjotra Romanovska skolnieks, PSRS čempionātu dalībnieks: 1933. gads — 14. vieta; 1934/35. gads — 15.—16. vieta. Ļeņingradas čempionāti: 1933. gads — 3.—5. vieta; 1934/35. gads — 3. vieta. Miris no hroniskas sirds slimības.
Autoceļš V581
V581 autoceļš Ritiņi—Ismeri ir Latvijas vietējais autoceļš, kas savieno autoceļus A13 un A15 (E262) pie Tēviņiem un Ritiņiem ar autoceļu V551 Ismeros. Autoceļš ir 10,8 km garš, pirmo 4 km garumā (līdz Usvīšiem) tas ir klāts ar asfaltbetona segumu un ar grants segumu visā atlikušā garumā. Ceļš šķērso Rēzeknes novada Ozolaines un Lūznavas pagastus.
Vēsture
Sākotnēji autoceļa V581 nosaukums bija "Ritiņi—Markovka—Zosna" un tas bija 16,8 km garš, neskaitot 1,8 km garu sakrītošu posmu ar autoceļu V551. 2013. gada 17. augustā ar Ministru kabineta noteikumiem nr. 582 ceļa posmu "Markovka—Zosna", 6 km garumā, atdalīja no autoceļa V581 un pievienoja autoceļam V599.
Būšnieku ezers
Būšnieku ezers ir atteku izcelsmes ezers Ventspils pilsētas ziemeļu daļā, kuru ir veidojusi Ventas upe. Daļa ezera krasta robežojas ar Ventspils novadu. Izvietojies Piejūras zemienē 1,1 km no Baltijas jūras krasta. Dibens dūņains; krasti zemi, lēzeni, ezerdobe ovāla. Ietek Klāņu-Būšnieku kanāls, pa kuru ieplūst ūdeņi no meliorācijas sistēmām un Klāņezera. Iztek Lošupe uz jūru. Makrofīti: meldri, kosas, pameldri, niedres, grīšļi, hāras, daudzlapes, peldošās un skaujošās glīvenes, ežgalvītes. 2/3 ezera platības aizaugušas, virsūdens aizaugums — 30%. Mīt karpa, līdaka, asaris, līnis, rauda, karūsa, rudulis, zutis, vēdzele. Rūpnieciskā zveja, makšķerēšana. Ezera rietumu krasts ir dabas liegums.
Krastā atrodas vasarnīcu mikrorajoni Pīpiķi (ziemeļos) un Būšnieki (dienvidaustrumos), kā arī Ventspils pilsētas daļa Staldzene (starp ezeru un jūru). Ezera krastā vairākas atpūtas vietas, laivu piestātnes.
Daidžiro Takakuva
Daidžiro Takakuva (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||1||0
Nokia 1600
Nokia 1600 ir GSM mobilais telefons, kuru ražoja Nokia. Tas ietilpst firmas visvienkāršāko telefonu sērijā, un ražošanā nonāca 2005. gadā. 1600 tika speciāli ražots priekšapmaksas mobilo telefonu operatoriem, un par tā priekšteci ir uzskatāms Nokia 1100. Telefons pārdošanā nonāca tikai jaunattīstības valstīs. Katrā telefonā bija iestatītas trīs dažādas spēles, kas atkarība no reģiona varēja mainīties, taču spēle Soccer League bija katrā telefonā.
Tu izvēlējies palikt
"Tu izvēlējies palikt" ir latviešu grupas "Prāta Vētra" dziesma ar Renāra Kaupera vārdiem. 2001. gadā Latvijas institūts izveidoja videoklipu ar dziesmas angļu versiju "Welcome To My Country" Latvijas valsts reklamēšanai.
2018. gadā "Tu izvēlējies palikt" ieguva 11. vietu Radio SWH organizētajā LVtop100 aptaujā.
Atikas perifērija
Atikas perifērija (gr) ir Grieķijas administratīvais apgabals (perifērija), kuras lielākā daļa atrodas Atikas vēsturiskajā apgabalā. Bez to, Atikas perifērijā iekļauts Peloponēsas ziemeļaustrumu gals un vairākas Saronika un Krētas jūras salas. Perifērija robežojas ziemeļrietumos ar Centrālās Grieķijas perifēriju, dienvidrietumos un dienvidos ar Peloponēsas periferiju. Rietumos to apskalo Korintas līcis, centrālo daļu apskalo Saroniks. Kitiras un Andikitiras salas Peloponēsas dienvidos apskalo Krētas un Jonijas jūras. Perifērijas sastāvā ietilpst Centrālatēnu, Ziemeļatēnu, Rietumatēnu, Dienvidatēnu, Austrumatikas, Rietumatikas, Pirejas un Salu perifērijas vienības. Atikas perifērija tika izveidota 1987. gadā, bet 2011. gadā saskaņā ar "Kalikratis" programmu sastāv Atikas decentralizētajā administrācijā. Perifērijas administratīvais centrs atrodas Atēnās. No 2014. gada 1. septembra periferiahs ir Rena Duru (Ρένα Δούρου; SIRIZA), kas šajā amatā nomainīja Janisu Sgurosu (Γιάννης Σγουρός, Visgrieķijas socialistiskā kustība).
Ikla
Apdzīvotā vieta atrodas pie autoceļa E67. Ciems atrodas pie pašas Latvijas—Igaunijas robežas, otrpus robežai — Latvijas pilsēta Ainaži. Līdz Latvija un Igaunija kļuva par Eiropas Savienības dalībvalstīm, tur darbojās muitas kontroles punkts Ainaži—Ikla. Pēc 2020. gada datiem Iklā dzīvo 138 cilvēki.
2021. gada Ogres novada domes vēlēšanas
'''2021. gada Ogres novada domes vēlēšanas''' notika 2021. gada Latvijas pašvaldību vēlēšanās. Vēlēšanās Ogres novada domē tika ievēlēti 23 deputāti. Vēlēšanās piedalījās 12 kandidātu saraksti, kas kopā sastāv no 243 kandidātiem.
Vēlēšanu norise
Ogres novadā atradās 27 vēlēšanu iecirkņi. Birzgales pagastā varēja nobalsot Birzgales Tautas namā, Ikšķiles pilsētā varēja nobalsot Ikšķiles novada pašvaldībā un Ikšķiles Tautas namā, Jumpravas pagastā varēja nobalsot Jumpravas Kultūras namā, Krapes pagastā varēja nobalsot Krapes pagasta pārvaldē (nepieejams cilvēkiem ar kustību traucējumiem), Ķeguma pilsētā varēja nobalsot Ķeguma Tautas namā, Ķeipenes pagastā varēja nobalsot Ķeipenes pirmsskolas izglītības iestādē "Saulīte", Lauberes pagastā varēs nobalsot Lauberes pagasta pārvaldē, Lēdmanes pagastā varēja nobalsot Lēdmanes Tautas namā, Lielvārdes pilsētā varēja nobalsot Lielvārdes Kultūras namā un Lielvārdes pamatskolā, Madlienas pagastā varēja nobalsot Madlienas administrācijas ēkā, Mazozolu pagastā varēja nobalsot Mazozolu pagasta pārvaldē, Meņģeles pagastā varēja nobalsot Meņģeles Tautas namā, Ogres valstspilsētā varēja nobalsot Ēkā Dārza ielā 25 (nepieejams cilvēkiem ar kustību traucējumiem), Jaunogres vidusskolā, Mācību centrā "Kursu bāze", Ogres Mūzikas skolā, Ogres novada sporta centrā (nepieejams cilvēkiem ar kustību traucējumiem), Ogres novada kultūras centrā un Ogres novada basketbola sporta skolā, Ogresgala pagastā varēja nobalsot Ciemupes Tautas namā un Ogresgala Tautas namā, Rembates pagastā varēja nobalsot Rembates Tautas namā (nepieejams cilvēkiem ar kustību traucējumiem), Suntažu pagastā varēja nobalsot Suntažu Tautas namā, Taurupes pagastā varēja nobalsot Taurupes pagasta pārvaldē (nepieejams cilvēkiem ar kustību traucējumiem) un Tīnūžu pagastā varēja nobalsot Tīnūžu Tautas namā, bet Lielvārdes pagastā un Tomes pagastā neatradās neviens iecirknis.
Oficiālajā vēlēšanu dienā, sestdienā,, iecirkņi bija atvērti no pulksten 7ː00 līdz 20ː00 (LAT) , bet ikkatrā iecirknī vēlētājs varēja arī balsot iepriekš — gan pirmdienā, , no pulksten 16ː00 līdz 20ː00 (LAT) , gan ceturtdienā, , no pulksten 9ː00 līdz 16.00 (LAT) , gan arī piektdienā, , no pulksten 13ː00 līdz 20ː00 (LAT).
Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, ir jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tiek ievēlēti 23 deputāti, ja iedzīvotāju skaits administratīvajā teritorijā ir vairāk par 60 000.
Tiesības piedalīties Ogres novada domes vēlēšanās ir Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Ogres novada administratīvajā teritorijā 90 dienas pirms vēlēšanu dienas, vai kuriem Ogres administratīvajā teritorijā pieder nekustamais īpašums. Lai apliecinātu vēlētāja identitāti jānorāda derīga ES pilsoņa pase vai personas apliecība (eID karte).
Kandidātu saraksti
tika izlozēti sarakstu kārtas numuri.
Konusa šķēlums
[[Attēls:Conic sections with plane.svg|thumbnail|235px|Konusa šķēlumu veidi:
1. parabola
Stūrīši (Limbažu pagasts)
Stūrīši ir ciems Limbažu novada Limbažu pagastā. Atrodas pagasta rietumu daļā.
Konusa šķēlums
3. hiperbola]] Konusa šķēlums jeb konika matemātikā ir līnija, kas tiek iegūta konusa (precīzāk, konusa virsmas) un plaknes krustošanās rezultātā. Tradicionāli tiek izšķirti trīs konusa šķēlumu veidi: parabola, elipse un hiperbola. Riņķa līnija ir elipses speciālgadījums, kas dažreiz tomēr tiek izdalīts kā ceturtais veids.
Stūrīši (Limbažu pagasts)
Apdzīvotā vieta atrodas pie autoceļu P53 un V137 krustojuma. Ciemats ietilpst Ziemeļvidzemes biosfēras rezervāta neitrālajā zonā.
Triveta
Neila Triveta Globālās atmosfēras uzraudzības observatorija (en) vai Alertas observatorija (Alert Observatory) ir Kanādas pētniecības observatorija Arktikā. Izvietojusies Elsmīra salas ziemeļaustrumos 6 km uz dienvidiem no Alertas militārās bāzes. Darbojas kā viena no 31 Pasaules Meteoroloģijas organizācijas Globālās atmosfēras uzraudzības (GAW) programmas stacijām un ir viena no trijām siltumnīcas gāzes savstarpējās salīdzināšanas virsvietnēm, jo savas nomaļās atrašanās vietas un nepiesārņotās atmosfēras dēļ nodrošina starptautisko zinātnisko sabiedrību ar atmosfēras ķīmijas bāzes rādītājiem.
Vēsture
Kopš Alertas stacijas izveides 1950. gadā tajā tika veikti regulāri meteoroloģiskie novērojumi, tajā skaitā atmosfēras sastāva mērījumi kopš 1975. gada. 1970. gados tika izveidots Kanādas Arktikas aerosola paraugu ņemšanas tīkls (Canadian Arctic Aerosol Sampling Network, CAASN), kurā tika piesaistītas trīs arktiskās meteostacijas: Moldbeja (1979), Iglulika (1979) un Alerta (1980). No 1984. gada programmā palika tikai Alertas stacija. 1986. gadā 6 km uz dienvidiem no Alertas tika atvērta Alertas Fona gaisa piesārņojuma uzraudzības tīkla observatorija (Background Air Pollution Monitoring Network Observatory, BAPMoN). 1989. gadā observatorijas programma tika iekļauta Globālajā ozona novērošanas sistēmā (GO3OS), izveidojot Globālo atmosfēras uzraudzības programmu (GAW).
Pētījumu programma
Observatorija veic regulārus atmosfēras mērījumus attiecībā uz aerosolu, dzīvsudrabu, siltumnīcas gāzēm, ozonu (gan zemes līmenī, gan stratosfērā), Saules radiāciju, albedo, mūžīgo sasalumu, organisko piesārņojumu, kā arī pamata meteoroloģiskos novērojumus.
Observatorijā parasti strādā viens operators un operatora palīgs, tehnisko apkopi veic personāls no Alertas.
Stovbcu rajons
Stovbcu jeb Stolbcu rajons ir Minskas apgabala rajons Baltkrievijā. Robežojas ar Minskas apgabala Valožinas, Dzjaržinskas, Uzdas, Kapiļas un Ņasvižas rajoniem, kā arī Grodņas apgabala Kareļiču, Navahrudakas un Ivjes rajoniem.
Keidži Kaimoto
Keidži Kaimoto (ja; dzimis ) ir bijušais japāņu futbolists, bijis Japānas futbola izlases dalībnieks.
Stovbcu rajons
Stovbcu rajona Milalajevščinas ciemā dzimis rakstnieks Jakubs Kolass (Якуб Колас, 1882—1956).
Santabarbara
Santabarbara (en) ir pilsēta Kalifornijā, ASV. Santabarbaras apgabala administratīvais centrs. Vidusjūras klimata dēļ tiek saukta par "Amerikas Rivjēru". Atrodas Klusā okeāna krastā, populārs tūrisma objekts un kūrorts.
Pilsētā atrodas piecas augstākās izglītības mācību iestādes, tai skaitā Kalifornijas Universitāte. 11 km attāluma no pilsētas centra atrodas lidosta. Netālu no pilsētas atrodas Lospadres nacionālais mežs (Los Padres National Forest), Čenela salu nacionālais parks (Channel Islands National Park) un Čenela salu nacionālais jūras rezervāts (Channel Islands National Marine Sanctuary).
Bernhards Ķuņķis
Bernhards (Bierants) Ķuņķis (dzimis, miris ) bija latviešu diriģents, kormeistars un čellists. Ķuņķa darbība saistīta ar Liepājas teātri laikā starp abiem pasaules kariem. Viens no Liepājas muzikālo tradīciju pamatlicējiem.
Dzimis Nīcas pagastā. Mācījies H. Hohapfela mūzikas skolā Liepājā čella spēli pie Roberta Šerla. No 1903. līdz 1905. gadam bija Liepājas cietokšņa artilērijas orķestra kapelmeistars. No 1907. līdz 1912. gadam studēja čellu Sanktpēterburgas konservatorijā. 1919. gadā kļuva par pirmo Nacionālā teātra muzikālās daļas vadītāju. Pirmā pasaules kara laikā Ķuņķis bija kapelmeistars 2. Rīgas latviešu strēlnieku pulkā. Vēlāk Latvijas armijā bija 1. Kurzemes divīzijas kapelmeistars. No 1912. līdz 1914. gadam un no 1923. līdz 1944. gadam Ķuņķis bija Liepājas operas diriģents un kormeistars. Iestudējis vairāk nekā 40 operu un operešu. No 1929. līdz 1944. gadam diriģēja vīru kori "Dziedonis", kas kļuva par vienu no labākajiem koriem Latvijā. Pēc kara mūzikas skolotājs Odenburgas latviešu ģimnāzijā un latviešu draudzes ērģelnieks. Miris trimdā Oldenburgā.
Dimitris Salpingidis
Visu profesionāļa karjeru pārstāvējis Grieķijas klubus. Karjeras laikā izcīnījis divus Grieķijas futbola kausus un 2003.—2004. gada sezonā kļuva par Grieķijas čempionu. Divas reizes ticis atzīts par Grieķijas Superlīgas gada labāko futbolistu un 2008. gadā bija līgas rezultatīvākais.
Grieķijas izlases sastāvā spēlē kopš 2002. gada. Pārstāvējis izlasi. gada Pasaules kausā un divos Eiropas čempionātos. Tāpat izlases sastāvā piedalījies.
Sasniegumi
PAOK
Panathinaikos
Individuālie sasniegumi
Lošupe
Lošupe ir upe Kurzemes rietumu piekrastē. Sākas no Būšnieku ezera Ventspils pilsētas ziemeļos un ietek Baltijas jūrā. Uz Lošupes iztekas izbūvēta caurtece, kas regulē ezera līmeni. Upi netālu no iztekas šķērso Staldzenes iela. Ieteka jūrā Staldzenes stāvkrastā, veidojot līdz 3 m dziļu gravu.
Akvārijs (filma)
"Akvārijs" (en) ir 2009. gada drāma, kuras režisore un scenārija autore ir Andrea Ārnolda. Galvenās lomas atveido Keitija Džervisa, Maikls Fasbenders, Kīrstons Veirings, Rebeka Grifitsa, Harijs Tredavejs un Sidnija Mērija Neša. Filmas pirmizrāde notika Kannu filmu festivālā.
Filmas galvenā varone ir 15 gadus vecā Mia Viljamsa, kura dzīvo kopā ar māti Džoannu. Kad Džoanna sāk satikties ar Konoru, mātes jaunais draugs jau no paša sākuma ieintriģē Miu, kas noved pie mīlas dēkas starp Konoru un Miu. Tomēr drīz vien Mia atklāj, ka Konors ir pavisam citādāks, nekā sākumā šķita.
Zibsnī zvaigznes aiz Daugavas
"Zibsnī zvaigznes aiz Daugavas" ir Zigmara Liepiņa dziesma, kuru viņš 1984. gadā komponēja četru dziesmu ciklam ar latviešu dainu vārdiem („Gaisu šķīru dziedādama”, „Es nezinu kālabad”, „Es atnācu uguntiņu” un „Zibsnī zvaigznes aiz Daugavas”).